CELEX: C2004/118/109
Language: da
Date: 2004-04-30 00:00:00
Title: Sag T-130/04: Sag anlagt den 1. april 2004 af Gerhard Frauerwieser mod Kommissionen for De Europæiske Fællesskaber

30.4.2004   
            
            
               DA
            
            
               Den Europæiske Unions Tidende
            
            
               C 118/50
            
         Sag anlagt den 1. april 2004 af Gerhard Frauerwieser mod Kommissionen for De Europæiske Fællesskaber
   (Sag T-130/04)
   (2004/C 118/109)
   Processprog: fransk
   Ved De Europæiske Fællesskabers Ret i Første Instans er der den 1. april 2004 anlagt sag mod Kommissionen for De Europæiske Fællesskaber af Gerhard Frauerwieser, Bruxelles, ved avocats Gilles Bounéou og Frédéric Frabetti, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Kommissionen tilpligtes at fuldstændiggøre sagsøgerens personlige aktmappe derved, at den udarbejder udtalelsen ved prøvetidens udløb for sagsøgeren og bedømmelserne vedrørende sagsøgeren siden hans ansættelse ved Kommissionen den 1. november 1996, og navnlig derved, at den udarbejder bedømmelserne for perioderne 1997-1999 og 1999-2001.
            
         
               —
            
            
               Bedømmelsesproceduren for 2001-2002 annulleres for så vidt angår sagsøgeren.
            
         
               —
            
            
               Subsidiært annulleres rapporten vedrørende sagsøgerens karriereforløb (REC/CDR) for perioden fra den 1. juli 2001 til den 31. december 2002.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren har nedlagt påstand om annullation af bedømmelsesproceduren 2001-2002 for så vidt angår ham og har anfægtet ansættelsesmyndighedens afslag på at imødekomme hans ansøgning om, at hans personlige aktmappe fuldstændiggøres derved, at Kommissionen udarbejder de manglende rapporter ved prøvetidens udløb og bedømmelser vedrørende sagsøgeren. Han har ligeledes subsidiært nedlagt påstand om annullation af rapporten vedrørende hans karriereforløb for perioden fra den 1. juli 2001 til den 31. december 2002.
   Til støtte for påstandene har han fremført følgende anbringender:
   
               —
            
            
               Tilsidesættelse af vedtægtens artikel 26 og 43 samt de almindelige gennemførelsesbestemmelser til vedtægten.
            
         
               —
            
            
               Tilsidesættelse af vejledningen i bedømmelse og den særlige vejledning for bedømmelse af personalet i perioden 2001-2002.
            
         
               —
            
            
               Tilsidesættelse af princippet om forbud mod forskelsbehandling.
            
         
               —
            
            
               Tilsidesættelse af princippet om beskyttelse af den berettigede forventning og af reglen »patere legem quam ipse fecisti«.
            
         
               —
            
            
               Tilsidesættelse af omsorgspligten.